CELEX: 22020D0829
Language: mt
Date: 2019-03-29 00:00:00
Title: Deċiżjoni tal-Kumitat Konġunt taż-ŻEE Nru 77/2019 tad-29 ta’ Marzu 2019 li temenda l-Anness VI (Sigurtà Soċjali) tal-Ftehim ŻEE [2020/829]

2.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 210/48
               
            
         DEĊIŻJONI TAL-KUMITAT KONĠUNT TAŻ-ŻEE Nru 77/2019
         tad-29 ta’ Marzu 2019
         li temenda l-Anness VI (Sigurtà Soċjali) tal-Ftehim ŻEE [2020/829]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Id-Deċiżjoni Nru H8 tas-17 ta’ Diċembru 2015 (aġġornata bi ftit kjarifiki tekniċi fid-9 ta’ Marzu 2016) dwar il-metodi ta’ ħidma u l-kompożizzjoni tal-Kummissjoni Teknika għall-Ipproċessar tad-Dejta tal-Kummissjoni Amministrattiva għall-Koordinazzjoni tas-Sistemi tas-Sigurtà Soċjali (1) għandha tiġi inkorporata fil-Ftehim ŻEE.
                  
               
                     (2)
                  
                  
                     Id-Deċiżjoni Nru H8 tissostitwixxi d-Deċiżjoni Nru H2 (2), li hija inkorporata fil-Ftehim ŻEE u li konsegwentement għandha tiġi revokata skont il-Ftehim ŻEE.
                  
               
                     (3)
                  
                  
                     Jenħtieġ għalhekk, li l-Anness VI tal-Ftehim ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            L-Anness VI tal-Ftehim ŻEE għandu jiġi emendat kif ġej:
            
                        (1)
                     
                     
                        Il-punt li ġej għandu jiddaħħal wara l-punt 3.H6 (id-Deċiżjoni Nru H6):
                        
                                    “3.H8
                                 
                                 
                                    
                                       32016 D 0720(01): Id-Deċiżjoni Nru H8 tas-17 ta’ Diċembru 2015 (aġġornata bi ftit kjarifiki tekniċi fid-9 ta’ Marzu 2016) dwar il-metodi ta’ ħidma u l-kompożizzjoni tal-Kummissjoni Teknika għall-Ipproċessar tad-Dejta tal-Kummissjoni Amministrattiva għall-Koordinazzjoni tas-Sistemi tas-Sigurtà Soċjali (ĠU C 263, 20.7.2016, p. 3).”
                                 
                              
                  
                        (2)
                     
                     
                        It-test tal-punt 3.H2 (Deċiżjoni Nru H2 tat-12 ta’ Ġunju 2009) huwa mħassar.
                     
                  
         
            Artikolu 2
            It-testi tad-Deċiżjoni Nru H8 bil-lingwa Iżlandiża u Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fit-30 ta’ Marzu 2019, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1).
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, id-29 ta’ Marzu 2019.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU C 263, 20.7.2016, p. 3.
         
            (2)  ĠU C 106, 24.4.2010, p. 17.
         
            (*1)  Ma huwa indikat l-ebda rekwiżit kostituzzjonali.